Za predsedništvo SAD
često se kaže da je jedan od najmoćnijih položaja na svetu.
Ali od svih američkih predsednika koji su optuženi za zloupotrebu položaja,
samo je jedan podneo ostavku kao posledicu zloupotrebe.
Da li Ričard Nikson zaslužuje da ga pamte
po još nečemu osim po skandalu koji je okončao njegovo predsedništvo?
Otkrijte dok stavljamo nasledstvo ovog osramoćenog predsednika na suđenje
u Istoriji protiv Ričarda Niksona.
„Mir, mir.
Dakle, ko je danas optuženi, nekakva varalica?''
„(Kašalj) Ne, časni sude.
Ovo je Ričard Milhaus Nikson, 37. predsednik Sjedinjenih Država,
koji je bio u službi od 1969. do 1974.''
„Samo malo.
To je čudan broj godina za predsednički mandat.''
„Pa vidite, predsednik Nikson je dao ostavku za dobrobit nacije,
a pomilovao ga je predsednik Ford koji je od njega preuzeo dužnost.''
„Dao je ostavku jer je trebalo da bude osuđen,
i nije hteo da se njegovi zločini razotkriju u punoj meri.''
„A koji su to zločini?''
„Časni sude, Afera Votergejt je bila jedna od najodvratnijih zloupotreba
predsedničke moći u istoriji.
Niksonovi ljudi su provalili u sedište Nacionalnog demokratskog komiteta
kako bi ozvučili kancelarije i oblatili protivnike
u sklopu kampanje za ponovne izbore.''
„(Kašalj)
Utvrđeno je da predsednik nije naredio ovu provalu.''
„Ali čim je saznao za istu, uradio je sve kako bi je zataškao,
dok je mesecima lagao o tome.''
„Pa, da, ali to je bilo za dobrobit države.
Toliko je toga uradio za vreme vladavine, a mogao je uraditi još i više
da nije bilo skandala koji je osporavao njegova dostignuća.''
„Dostignuća?''
„Da, časni sude.
Zar niste znali da je predsednik Nikson
taj koji je predložio osnivanje Agencije za zaštitu životne sredine,
i sproveo Akt o zaštiti životne sredine u zakon?
A da ne spominjemo Akt o zaštiti ugroženih vrsta,
Akt o zaštiti morskih sisara,
proširenje Akta o čistom vazduhu.''
„Zvuči veoma napredno od njega.''
„Napredno? Jedva.
Niksonova predsednička kampanja je pridobijala južnjačke glasače
zastrašivanjem i vređanjem pokreta za građanska prava.''
„Kad smo kod građanskih prava,
tužioca će možda iznenaditi činjenica da je potpisao amandman Naslov 9,
kojim je zabranjena diskriminacija na rodnoj osnovi u obrazovanju,
i osigurana mirna desegregacija škola,
i smanjio je starosnu granicu za glasanje na 18, da bi studenti mogli da glasaju.''
„Nije mnogo mario za studente
nakon što je Nacionalna garda ubila četvoro kod Kent Stejta.
Štaviše, nazvao ih je skitnicama jer su protestovali
zbog Vijetnamskog rata, rata za čiji kraj se on zalagao.''
„Ali okončao ga je.''
„Okončao ga je dve godine nakon što je postao predsednik.
U međuvremenu, njegova kampanja je sabotirala mirovne razgovore
njegovog prethodnika, podstičući vladu Južnog Vijetnama da sačeka
navodno bolje uslove, koji se, ako smem da dodam, nisu ostvarili.
Tako je razvukao rat na četiri godine,
u kojem je još 20 000 američkih trupa, i još preko milion Vijetnamaca
uzalud poginulo.''
„Hm, predsednički kandidat koji se meša u strana pregovaranja -
zar to nije izdaja?''
„Jeste, časni sude, jasno narušavanje Loganovog akta iz 1799.''
„Ovaj, mislim da zaboravljamo mnoga spoljnopolitička ostvarenja
predsednika Niksona.
On je taj koji je stabilizovao odnose sa Kinom,
uspostavljajući ekonomske veze koje su postojane i dan danas.''
„Jesmo li doista sigurni da je to dobra stvar?
I ne zaboravimo njegovu podršku prevratu u Čileu
kojim je smenjen demokratski izabran predsednik Aljende,
a postavljen brutalni vojni diktator.''
„Bio je to deo borbe protiv komunizma.''
„Nisu li despotizam i nasilje razlozi zbog kojih smo se prvobitno
suprotstavili komunizmu?
Ili je to bio samo strah da će se niža klasa podići protiv bogataša?''
„Predsednik Nikson nije mogao da predvidi nasilje Pinočeovog režima,
a biti protiv komunizma nije značilo zapostavljanje siromašnih.
Predložio je zagarantovano osnovno primanje za sve američke porodice,
što i danas predstavlja radikalan koncept.
Čak se zauzimao i za sveobuhvatnu zdravstvenu reformu,
upravo onakvu koja je uspostavljena 40 godina kasnije.''
„I dalje me buni taj incident sa provalom.
Je li on bio varalica ili ne?''
„Časni sude, predsednik Nikson možda jeste narušio pokoji zakon,
ali koja je istinska šteta nanesena kada se uporedi sa svime što je postigao
kao predsednik?''
„Šteta je nanesena samoj demokratiji.
Sva svrha ideala koje je Nikson tvrdio da promoviše
jeste da vođe imaju odgovornost prema narodu,
ali kad sebe uzdignu iznad zakona iz bilo kog razloga,
samim tim potkopavaju te ideale.''
„A ako vi ne smatrate ljude odgovornima za zakon, onda bih ja ostao bez posla.''
Mnogi političari su ugrozili neke principe kako bi postigli rezultate,
ali kršenje zakona i zataškavanja prete samoj osnovi na kojoj je izgrađena nacija.
Oni koji to urade baciće ljagu na svoje sveukupno nasledstvo
koje se razotkrije kad istorija bude stavljena na suđenje.